UN SERIAL DOCUMENTAR NETFLIX
Bună!
Tiffany erau mereu minunată.
Mereu luminoasă. Energică.
A obținut o bursă pentru a juca volei.
Urma să fie blocantă de mijloc titulară.
În facultate, nu prea se întâmplă să fii titular în primul an.
Avea aspirații în viață.
Eram toți foarte mândri de ea.
În seara aceea, a fost găsită la circa 6 km de casa noastră,
unde a fost lovită de tren.
Cei de la New Jersey Transit au afirmat că fiica mea s-a sinucis.
Este pur și simplu imposibil!
Absolut imposibil.
Vreau să știu ce s-a întâmplat cu fiica mea.
CAMERA LUI TIFFANY
Camera fiicei mele.
Întreaga cameră e așa cum a lăsat-o ea.
Sunt scrisul și inimioarele ei.
Nimeni n-o să intre niciodată aici.
E ca un mormânt.
Iubea viața și era plină de viață.
E puiul meu.
L-am cunoscut pe Stephen în 1989
și le aveam deja pe fetele mele, Jessica și Krystal.
MAMA LUI TIFFANY
Am rămas însărcinată cu Tiffany și am născut-o în 1997.
Am fost șocați când am avut-o pe Tiffany.
Nu ne așteptam să rămân gravidă,
dar când am văzut-o prima dată a fost divin.
Era de-a dreptul superbă.
Tiff era veselia întruchipată.
Îi plăcea ce făcea. Nu-și făcea griji pentru nimic.
Nu era nimic ce să nu-i placă.
TATĂL LUI TIFFANY
În poza de sus e pe o plajă din Carolina de Nord.
Asta e de Anul Nou.
Aici e la absolvire. I se citește fericirea pe chip.
Surorile lui Tiffany au făcut asta pentru mine.
Un omagiu adus vieții lui Tiffany.
Când intru aici în fiecare zi, mă simt aproape de ea.
Simt că e cu mine, pentru că mi-e foarte dor de ea.
12 IULIE 2015
Era duminică.
Ne-am dus la petrecerea de absolvire a vărului lui Tiffany, vizavi.
Și Tiffany a venit cu noi.
FELICITĂRI!
Am stat acolo câteva ore,
am gătit scoici și ne-am simțit bine.
Tiff se simțea excelent.
Juca volei, se distra. Aștepta niște prieteni.
Rețin că Tiffany a fugit acasă.
TIFFANY PLEACĂ DE LA PETRECERE
Eram încă la petrecere, iar la ora 21.15
am primit un telefon de la o prietenă a sa, care a zis:
„Acum ajung. Puteți veni până acasă?”
Am zis: „Sigur, e totul în regulă?”
Așa că i-am spus soțului meu, Stephen, că trebuie să merg până acasă
și a zis că merge cu mine.
Și ne-am îndreptat spre șoseaua dintre cele două case.
Prietena lui Tiffany a apărut urlând și țipând
și o acuza pe Tiffany că i-a folosit cardul de credit fără știrea ei.
Tiffany a negat până când a plecat prietena ei,
apoi mi-a spus că într-adevăr l-a folosit.
Am întrebat-o de ce a folosit cardul altcuiva.
„Știi că nu e frumos. Nu așa te-am crescut.
Și acum trebuie să-i spun lui tata că ai folosit cardul.”
Am intrat în casă,
l-am chemat pe Stephen, iar după un minut am ieșit, iar Tiffany dispăruse.
TIFFANY PLEACĂ DE LA PETRECERE
TIFFANY DISPARE
Am căutat-o. Ne-am uitat în jur. Am bătut strada aia de multe ori.
Erau cel puțin 20, 30 de mașini care mergeau pe șosea în sus și-n jos.
Erau parcate pe marginea drumului. Nimeni n-a văzut nimic.
Știu că, dacă Tiffany ar fi mers pe jos, cineva ar fi văzut-o.
N-am nicio îndoială. Avea 1,88 m. N-aveai cum să n-o vezi.
Am bătut străzile,
căutând în spatele caselor și în apropiere...
UNCHIUL LUI TIFFANY
...căci știam că n-ar merge departe.
Îi era foarte frică de întuneric.
- SUNĂ-MĂ, TE ROG - SPUNE-MI CĂ EȘTI BINE
TE ROG, SUNĂ-MĂ
TIFFANY, RĂSPUNDE - JILL O IA RAZNA
UNDE EȘTI?
Toți încercau să dea de ea.
EȘTI LA OLIVIA?
ALO
RĂSPUNDE-MI, TE ROG
TIFF, RĂSPUNDE-MI, TE IUBESC
TIFF, TE IUBESC ENORM, TE ROG, RĂSPUNDE-MI
A sunat-o Stephen și n-a răspuns.
Tiff, te rog, vino acasă.
Te iubesc nespus. Ești totul pentru mine.
Te rog, vino acasă.
Am bătut strada în lung și-n lat.
Brusc, m-am uitat pe jos și am văzut ceva plat.
Era telefonul lui Tiff.
Era la vreo doi metri de marginea drumului.
În fața casei mele.
Nu și-ar fi lăsat telefonul aici.
Îl avea în mână non-stop, șapte zile din șapte.
Îl lua și la duș.
Când am găsit telefonul, mi-au trecut prin cap multe lucruri.
Am știut că e ceva în neregulă.
Căutam
și, mai târziu, Stephen și-a amintit
de camera pentru căprioare din pădure.
Tiff a plecat la 21.28, conform camerei mele.
Iar eu și Dianne am ieșit la 21.29 cu Tucker, care e câinele ei.
Când am ieșit, ea dispăruse.
Tiffany purta o bluză neagră,
pantaloni scurți albaștri din denim.
Purta pantofii fără toc pe care tocmai și-i cumpărase,
își legase părul în vârful capului
și purta o bentiță albă.
Mergea ca de obicei pe alee.
Și, datorită imaginii de pe cameră,
singurul lucru la care m-am gândit e că cineva a strigat-o.
În acel moment a dispărut.
M-au sunat: „Tiffany a dispărut. Ne ajuți s-o căutăm?”
UNCHIUL LUI TIFFANY
Am zis: „Sigur.”
Ne-am dus la mama, presupunând că a mers acolo.
E la câțiva pași. Aș zice că e la cel mult 800 m.
Nu era acolo.
Am început să mergem cu mașina în diverse locuri.
N-am găsit-o.
DUPĂ 2,5 ORE DE CĂUTĂRI
Ceva îmi spunea s-o iau pe Pomona.
CASA VALIANTE - ȘOSEAUA S POMONA
Când am luat-o pe Pomona, peste calea ferată...
CALE FERATĂ
...e un drum pe lângă șine.
Un drum de acces pentru tranzit.
Era iluminat.
POLIȚIA
Un polițist din Galloway a spus că a fost lovit cineva, posibil o femeie.
Dar administrația din Galloway nu s-a implicat,
fiindcă s-a întâmplat în jurisdicția New Jersey Transit.
Am văzut un polițist de tranzit acolo.
Am vorbit cu el.
POLIȚIA - NU TRECEȚI
L-am întrebat dacă n-a văzut o fată foarte înaltă,
de 1,88 m, foarte atletică.
A zis că nu, dar că fusese cineva lovit de tren.
În acel moment am sperat să nu fie Tiffany.
Dar erau destul de siguri că e ea.
Polițistul de tranzit m-a întrebat dacă o pot identifica.
I-am zis că pot.
Și mă bucur mult că m-am dus eu,
fiindcă sunt absolut convins
că fratele meu n-ar fi putut să suporte.
Nimeni nu trebuie să vadă ce am văzut eu în acea seară.
E printre cele mai oribile lucruri pe care le-am văzut.
A fost lovită de tren.
Așa că m-am dus acolo și am identificat-o,
apoi mi-au spus că trebuie să mergem la fratele meu
și să-i spun.
Era ora 2.30 dimineața.
Și îmi amintesc că am ieșit din casă, iar ginerele meu stătea acolo
și a zis că l-a sunat unchiul Mickey și ne-a zis să-l așteptăm.
Rețin că ginerele meu era alb ca varul.
Și știu că am așteptat
și a oprit o mașină de poliție.
Fratele meu, Mickey, a coborât dintr-o mașină de poliție
și Dianne țipa: „Ce s-a întâmplat?”
I-am spus fratelui meu ce s-a întâmplat. Tiffany a fost lovită de tren.
Mi-a zis că vrea să meargă acolo. I-am zis: „În niciun caz.
Nu trebuie să vezi asta.”
Ne-am pierdut cumpătul.
E ca și când ți-ai fi pierdut viața.
Când îți moare un copil, îți pierzi o parte din viață.
Doamne, mi-e atât de dor de ea!
Era puiul meu.
Mi-e dor de tot ce însemna ea.
Ne-am îmbrățișat și am plâns. Parcă nu ne venea să credem.
Era cel mai oribil lucru care îți puteai imagina atunci
că se poate întâmpla.
Eram în stare de șoc.
Șoc total, fiindcă fusese lovită de tren.
Pur și simplu nu avea sens.
13 IULIE 2015 - A DOUA ZI
Mickey a spus că Tiffany a fost lovită de tren.
Nu știam ce s-a întâmplat.
FEMEIE UCISĂ DE TREN
În dimineața următoare...
A STAT PE ȘINE
...apăruse deja în ziare că Tiffany s-a sinucis.
NU S-A MIȘCAT
Am fost distrusă.
LOVITĂ ȘI UCISĂ DE TREN
Nu înțelegeam cum au putut să inventeze așa ceva.
Fiica mea nu era deprimată. Nu era sinucigașă.
Tiffy era fericită.
Avea planuri să meargă la facultate.
Avea planuri cu colega ei de cameră.
Avea planuri să joace softball miercurea aia.
Voia să meargă în parcul de distracții a doua zi, cu prietenii.
În seara în care am vorbit cu Tiffany, la petrecere,
nu părea stresată.
VĂRUL LUI TIFFANY
Avea hainele de școală. Avea lucruri pregătite.
Tiffany era pregătită să facă următoarea mișcare.
N-avea cum să se sinucidă.
POLIȚIA DE TRANZIT NEW JERSEY ACCIDENT FEROVIAR
RAPORT DE ANCHETĂ
New Jersey Transit a decis că fiica mea a stat pe șine...
VICTIMĂ LOVITĂ DE TREN
...și s-a sinucis, în mai puțin de 24 de ore.
A SĂRIT ÎN FAȚA TRENULUI
ÎNTR-UN SUICID APARENT
Celor care o cunoșteau pe Tiffany nu le venea să creadă.
CAUZA DECESULUI ESTE SINUCIDEREA.
Aveam o misiune, căci știam că fiica noastră nu a făcut asta.
Mă numesc Paul D'Amato.
Sunt avocat de 46 de ani.
AVOCATUL FAMILIEI VALIANTE
FIRMA DE AVOCATURĂ D'AMATO
Majoritatea cazurilor mele au implicat reprezentarea victimelor.
Au existat cazuri, precum al lui Tiffany,
pe care pur și simplu nu le puteam refuza.
Când i-am cunoscut pe Steve și Dianne,
stăteau chiar aici.
Și erau atât de distruși
și de supărați!
Mi-au spus
că fiica lor nu și-a luat viața.
Nu știam dacă pot să-i ajut și mi-am spus
că o să iau datele
de la Poliția de Tranzit din New Jersey.
O să le prezint rapoartele și, din păcate, o să fiu nevoit să le spun:
„Fiica voastră și-a luat viața.”
Dar asta nu s-a întâmplat după ce am obținut datele.
Tiffany Valiante avea 18 ani și locuia cu familia ei
într-o zonă foarte rurală din New Jersey, la vest de Atlantic City.
Iată ce știm despre seara în care a fost ucisă.
Duminică, 12 iulie,
trenul New Jersey Transit numărul 4693
a pornit din Philadelphia la ora 21.50,
îndreptându-se spre est, la Atlantic City.
La bord erau circa 60 de pasageri și membri ai echipajului.
Trenul tocmai trecuse pe sub podul de pe Șoseaua Tilton din Galloway
și se îndrepta spre trecerea de pe strada Genoa.
La ora 23.12, la borna 45,
pe o porțiune foarte întunecată, Tiffany a fost lovită de tren.
Când trenul a fost examinat ulterior,
s-a constatat că impactul a fost în partea stângă jos a trenului...
PERICOL - 480 VOLȚI
...aproape de șină.
Erau doi conductori la bord.
Un conductor principal și unul adjunct.
În acea seară, ambii au semnat raportul
în care scria că Tiffany s-a aruncat în fața trenului.
S-A ARUNCAT ÎN FAȚA TRENULUI
Dar iată problema.
După șase zile, sub jurământ,
conductorul principal a prezentat o cu totul altă versiune
față de ce i-a spus polițistului în seara incidentului.
Iată versiunea lui.
VORBEAM CU EL...
Vorbeam cu conductorul.
...N-AM VĂZUT NIMIC... ...ERAM CU SPATELE...
N-am văzut-o. Eram cu spatele.
Așa că elimini declarațiile lui
și te uiți la ce a spus conductorul adjunct.
Inițial, a fost întrebat:
„Când ați văzut-o prima dată pe victimă?”
Care a fost răspunsul lui?
CÂND A FOST OBSERVATĂ VICTIMA:
„N-am văzut-o până n-am fost deasupra ei.”
DEASUPRA VICTIMEI
După zece zile, e pus sub jurământ,
și iată ce spune.
DECLARAȚIE - POLIȚIA DE TRANZIT NEW JERSEY
Am văzut ceva la vreo 800 m.
800 M
Apoi am văzut ceva la 400 m.
400 M
Apoi am văzut o persoană...
ÎN FAȚA TRENULUI
...care a sărit din pădure pe șine.
Până la urmă, conductorul adjunct a fost singurul martor.
Un conductor adjunct care avea versiuni diferite
despre ce văzuse în acea seară.
Până în ziua de azi,
Poliția de Tranzit din New Jersey...
GHEMUITĂ
...susține declarațiile...
SE RIDICĂ
SARE
PLONJEAZĂ
...contradictorii ale adjunctului.
O LOVIM
VĂD MATERIE ÎMPRĂȘTIATĂ PESTE TOT
Mă numesc Louise Houseman
și sunt pensionară în cadrul Biroului Legist din Atlantic...
MEDIC LEGIST (PENSIONAR)
...unde eram anchetator principal. Am lucrat acolo 20 de ani.
Probabil am fost la câteva mii de cazuri
în decursul a 20 de ani.
M-au îngrijorat
declarațiile sub jurământ ale conductorilor.
Căci se pare că au cântărit mult
informațiile oferite de ei la locul faptei,
care s-au dovedit a fi incorecte.
ÎNREGISTRATOR DE BORD
Principalul înregistrator de bord este considerat a fi cutia neagră.
Înregistrează tot ce se întâmplă cu locomotiva în mers.
Viteza trenului,
când se folosesc frânele de mână,
când se folosește fluierul,
dacă farurile sunt aprinse.
Și arată distanța parcursă de tren când se întâmplă toate acestea.
E foarte ușor de citit.
Nu e nimic misterios. E foarte simplu.
Conform cutiei negre,
de când conductorul adjunct a fluierat și a lovit-o pe Tiffany
până a acționat frâna de urgență,
a durat în total 4,1 secunde.
Trenul acela merge cu 130 km/h.
Deci a văzut ce a crezut că a văzut?
Că a sărit în fața lui? Nu știu.
Conductorul adjunct cred că era oarecum traumatizat, în stare de șoc.
Oricine ar fi.
Dacă lovești un om cu mașina,
poți descrie exact ce s-a întâmplat?
Probabil că nu.
INIȚIAL...
Transcrierea pare haotică.
DESTUL DE DEPARTE
ÎN DEPĂRTARE.
APROXIMATIV...
POATE,
Nu e sigur de ce a văzut...
N-AM PUTUT DISCERNE CE ERA
...și e posibil să fi văzut,
când a lovit-o trenul,
părți din corp care zburau în toate direcțiile,
fiindcă era dezmembrată.
Nu cred că a văzut-o sărind în fața trenului.
Și e posibil să fi fost moartă pe șine.
Dacă presupui din start că e sinucidere,
apoi adaptezi faptele conform presupunerii tale,
tot ce urmează este suspect.
Mă numesc Jim Brennenstuhl.
În ultimii 45 de ani...
DETECTIV PARTICULAR
...am lucrat ca polițist și ca detectiv.
Dl D'Amato m-a sunat și m-a întrebat dacă mă implic în caz.
Impactul e înregistrat puțin după ora 23.00.
Conform raportului, s-a întâmplat aici.
La borna 45.
E destul de întuneric.
De ce ar parcurge toată distanța aia și ar sări în fața trenului acolo?
Ce este acolo?
Dacă s-a sinucis astfel, de ce?
CASA VALIANTE
De ce să meargă așa departe? De ce să o facă astfel?
LOCUL IMPACTULUI - LA 4 KM DE CASĂ
Când am văzut exact unde a fost lovită de tren,
am fost foarte surprinsă.
Era la 1,5 km de cea mai apropiată intersecție,
în pădure.
Și era întuneric. Nu era lumină.
Mi s-a zbârlit părul pe spate.
Am zis că e ceva în neregulă aici.
Nu trece zi sau săptămână...
AVOCATUL FAMILIEI VALIANTE
...în care să nu mă întreb.
Cum a murit Tiffany Valiante?
Sunt convins că nu și-a luat viața.
Agenția principală de anchetare a morții lui Tiffany Valiante
a fost sistemul de tranzit.
New Jersey Transit e printre cei mai mari operatori de transport din America.
Are trenuri de navetă
și are o forță de poliție importantă.
Și am mare respect pentru polițiștii de tranzit
și pentru meseria lor.
Totuși, majoritatea polițiștilor de tranzit vă vor spune
că nu sunt specialiști în anchete de omucidere...
POLIȚIA DE TRANZIT DIN NEW JERSEY
...sau în anchete de moarte suspectă.
Primul lucru pe care trebuie să-l facă anchetatorii,
chiar și în cazul unui incident suspect
în care e posibil ca o persoană să-și fi luat viața,
e să stabilească mai întâi dacă aceasta a fost victima unei crime.
N-avem indicii că s-a făcut acest lucru.
Zona în care s-a petrecut evenimentul n-a fost tratată ca un loc al crimei.
Oamenii se plimbau pe acolo
și nu fusese delimitată corect.
Încă de la bun început părea
a fi un exemplu ca la carte de judecată pripită
de a clasifica greșit cauza morții.
Acesta e certificatul de deces.
Tiffany Valiante a murit cu puțin înainte de miezul nopții, pe 12 iulie.
Pe 17 iulie, când e datat acest document,
cauza morții este sinuciderea.
Nu poți trage concluzii așa devreme.
CERTIFICAT DE DECES
LOVITĂ DE TREN
E imposibil.
SINUCIDERE
Sinuciderea închide un caz,
din punctul de vedere al procuraturii.
Din punctul de vedere al legistului.
Din punctul de vedere al New Jersey Transit.
E o sinucidere și e o simplă statistică.
În ceea ce privește familia, e copilul lor
și vor să știe ce s-a întâmplat cu copilul lor.
Ar fi trebuit să ancheteze așa cum trebuia.
Statul New Jersey are cărți despre procedurile
pe care trebuie să le urmeze, dar n-au fost respectate.
Nu s-a efectuat o autopsie completă.
Nu s-a folosit nicio trusă de viol.
Nu s-a testat ADN-ul.
Nu s-au examinat organe.
De ce?
RAPORT TOXICOLOGIC
Trebuie să se acorde importanță raportului toxicologic.
Tiffany Valiante nu avea alcool și droguri în corp.
NEDETECTATE
Un raport toxicologic complet curat.
Când a venit raportul toxicologic
și s-a descoperit că Tiffany nu avea droguri sau alcool în sistem,
cauza morții ar fi trebuit să fie modificată în „nedeterminată”.
EXAMINARE EXTERNĂ
N-ai de ce să declari sinuciderea dacă nu ești sigur.
CAUZA MORȚII: SINUCIDERE
Ești cât se poate de sigur
că a fost sinucidere.
La câteva zile după moartea lui Tiffany,
rămășițele ei au fost incinerate.
Deci nu putem să deshumăm cadavrul
și să efectuăm o nouă analiză.
De asemenea, polițistul a scris în raport
că nu s-au găsit pantofi la locul faptei.
Pantofii ei nu erau lângă cadavru.
Mi se pare suspect.
Când a plecat, avea o bentiță albă pe cap.
Avea pantaloni scurți albaștri din denim, aproape albi,
tricou negru și pantofi.
PANTALONI SCURȚI NEGRI MAIOU ALBASTRU
Când au găsit-o, avea un sutien sport și chiloți negri.
BRĂȚARĂ DE CAUCIUC MULTICOLORĂ
Unde sunt pantalonii? Unde e bluza?
HAINE ȘI BUNURI PERSONALE: NU EXISTĂ
Nu sunt lucruri pe care ar vrea să le afle medicul legist?
Raportul legistului era foarte subțire!
N-am văzut nicio dovadă că l-au contactat pe doctorul lui Tiffany,
că au contactat pe cineva de la școala ei.
N-a venit nimeni să ne vorbească și să-mi pună întrebări despre fiica mea.
N-au vorbit cu mama și cu tatăl ei. N-au vorbit cu nimeni.
Zici că e sinucidere doar fiindcă cineva a fost lovit pe șine?
E o nebunie.
Nu avea antecedente medicale.
Nu făcuse abuz de droguri. Nu făcuse abuz de alcool.
Era sportivă activă.
O persoană foarte iubită și adorată de familia ei.
În mesajele telefonice la care m-am uitat
nu am văzut nimic neobișnuit.
Se despărțise de iubită, dar părea amiabil.
SPER SĂ GĂSEȘTI PE CINEVA
Tiffany avea o iubită din Philadelphia.
Chiar în acea zi de vineri, înainte să moară, se despărțiseră.
Dar a fost de comun acord.
REGRET CĂ NU NE-AM POTRIVIT.
Nu părea să existe ostilitate în ceea ce am citit pe telefon.
MI-AI OFERIT MULTĂ IUBIRE.
De fapt, Tiffany începuse o altă relație cu o altă femeie,
conform datelor din telefon.
A scris chiar și în telefon cu o seară înainte să moară
că este mulțumită de viața ei.
De ce a făcut asta?
Dacă s-a sinucis, a existat vreun motiv? De ce s-ar fi sinucis?
S-a întâmplat seara, iar eu am venit în dimineața următoare devreme.
Nu voiam ca fratele meu, Stephen, sau soția lui, Dianne,
să meargă pe șinele alea și să vadă ce am văzut eu.
Erau fragmente rămase acolo.
Eu și tata căutam lucruri care lipseau.
Îi căutam tenișii.
Îi căutam bentița.
Îi căutam cerceii, bijuteriile, pantalonii scurți.
Nu știu cum am făcut-o,
dar am adunat fragmente de craniu cu păr pe ele.
Am adunat o mandibulă cu dinți și diverse fragmente osoase.
Am găsit una din brățările ei și i-am dat-o lui Dianne.
O are și azi.
O purta în momentul acela.
Faptul că a trebuit să adun fragmente din ea de pe șine
a fost cel mai devastator lucru din viața mea.
Mergând spre șine,
am văzut niște mănuși de cauciuc însângerate pe jos.
Scena era deja contaminată.
Nici măcar n-a fost delimitată.
Cei de la New Jersey Transit nu au pregătirea necesară.
Și n-au curățat bine șinele.
Am tot mers acolo și am căutat,
dar nu i-am găsit pantofii.
Nu i-am găsit bentița.
Nu i-am găsit hainele.
Unde sunt lucrurile pe care le purta la petrecere?
3 AUGUST 2015 LA TREI SĂPTĂMÂNI DUPĂ MOARTEA LUI TIFFANY
Mergeam pe jos pe Șoseaua Tilton,
pe care o parcursesem de nenumărate ori.
LOCUL IMPACTULUI - CASA VALIANTE
Săptămâni întregi am mers pe jos și am căutat orice semn,
căci știam că îi lipsesc pantalonii scurți.
Îi lipsea bentița. Îi lipseau pantofii.
În timp ce mergeam pe jos,
am ajuns aici, m-am uitat și am văzut pantofii fiicei mele.
PROBE FOTOGRAFICE
Când i-am văzut, am căzut la pământ.
Când am căzut la pământ, la vreo doi metri
era bentița de păr albă a lui Tiffany.
Parcă m-ar fi lovit un camion.
N-o să uit niciodată ziua aia. Mi-o amintesc de parcă a fost ieri.
M-a sunat mătușa mea Dianne.
PANTOFII ȘI BENTIȚA
Că a găsit pantofii și bentița lui Tiffany.
Erau la vreo trei kilometri de locul unde a fost lovită.
Am fugit într-acolo, iar ea s-a pierdut cu firea.
Soția mea era isterică. Nu înțelegeam ce spune.
Pantofii ei erau în zona asta.
Și erau aproape, la vreo 30 cm distanță.
După cum erau poziționați,
am simțit că cineva a luat-o direct din pantofi.
Asta am simțit.
Dar alții au crezut că poate cineva i-a pus acolo.
Au venit cei de la New Jersey Transit.
Au fotografiat pantofii și i-au pus într-o pungă maro.
Au luat obiectele și nu mai știu nimic de ele.
N-am mai aflat nimic.
Aveau toate aceste obiecte,
dar n-au solicitat niciun fel de teste,
ca să vadă dacă pe obiecte se mai afla vreun ADN.
La cinci ani după ce fiica lor a fost ucisă,
familiile au plătit pentru efectuarea unor teste ADN.
Dar lanțul custodiei a fost întrerupt,
așa că nu au fost de niciun folos.
După ce i-am găsit pantofii,
ne-am adunat vreo 15 persoane
și am scotocit pădurea...
LOCUL IMPACTULUI
...până la șinele unde a fost lovită,
căutând orice posibilă dovadă că nu a făcut asta.
Singurul obiect al fiicei mele care mai lipsește
sunt pantalonii scurți.
Pantalonii scurți lipsesc până în ziua de azi.
M-am întrebat cum au ajuns pantofii în zona asta.
S-ar putea ca Tiffany să fi fost victima unui act criminal.
Cineva implicat în actul criminal
a luat obiectele și le-a aruncat când pleca de la locul faptei.
O altă teorie e că Tiffany și-a scos pantofii și bentița
acolo unde le-a găsit Dianne și s-a dus desculță până la șine.
Nu știu ce sens ar avea...
CASA VALIANTE - PANTOFII ȘI BENTIȚA
...să meargă de la casa lui Tiffany până unde au fost găsiți pantofii
și apoi să-i scoată și să-i lase în pădure...
3 KM
...și să meargă pe jos până la locul impactului.
LOCUL IMPACTULUI
Purta pantofii. De ce să-i scoată?
Vezi ce mult am mers deja pe drumul ăsta?
Stai în spate. Simți?
- Simți suprafața drumului? - Da.
Cum să-l parcurgă desculță?
Ăsta e un pat de cale ferată
și are doar pietre ascuțite cu colțuri.
Dacă te uiți la fotografiile cu picioarele lui Tiffany,
mai ales piciorul drept,
nu există niciun semn
pe care te-ai aștepta să-l vezi
dacă cineva ar fi mers cu picioarele goale,
mai ales pe pietrele și sticla aflate de-a lungul șinelor.
Dacă ar fi mers pe șine, ar fi avut așchii în picioare.
Să meargă pe jos kilometri întregi și să aibă picioarele curate...
asta dovedește că nu a mers pe jos.
Am mers pe șinele alea după eveniment
și mi-a fost greu să merg pe ele cu pantofi de lucru.
Asta mă face să cred că nu a mers pe jos până acolo.
Dacă cineva, mai ales o femeie de 1,90 m,
merge pe șosea,
cineva o s-o vadă, o s-o observe,
fiindcă e foarte neobișnuit să vezi pe cineva mergând pe stradă în zona asta.
Dacă te uiți la imaginile
de pe camerele pentru căprioare de lângă casa lui Steve,
o să vezi faruri de autovehicule
în timp ce Tiffany merge pe alee.
Cred că se urcă într-o mașină.
Bănuiesc că de bunăvoie.
Cred că s-a urcat în mașina cuiva pe care credea că-l cunoaște
și se simțea în largul ei.
Când s-a urcat în mașină, cineva i-a luat telefonul.
Și cred că telefonul
a fost aruncat din mașină
în timp ce se îndepărtau.
Când i-au luat telefonul, cred că a lovit-o realitatea.
Avea probleme.
Fiecare are propriile scenarii despre ce i s-a întâmplat fiicei mele.
M-am gândit că poate au încercat s-o violeze și a fugit.
Poate că încerca să scape
și n-a mai putut să fugă.
Chiar cred că s-a agățat de asta
încercând să se salveze, înțelegeți?
Și încercând să-i împiedice s-o ia.
LOCUL IMPACTULUI
Chiar în spatele nostru, unde sunt șinele,
acolo și-a pierdut viața Tiffany.
E dezolant aici. E cam sinistru sau înfricoșător.
Dacă te-ai retrage aici, n-ai auzi pe nimeni.
Ai zgomotul trenului pe o parte...
LOCUL IMPACTULUI
...și zgomotul șoselei în dreapta.
ȘOSEAUA WHITE HORSE
Dacă aș vrea să scap de cineva, ce loc mai bun ca ăsta?
E un loc izolat, poți face tot ce vrei.
Nu e nimic acolo. Nimeni nu va auzi un țipăt.
Nimeni nu va auzi nimic.
Ce loc perfect să comiți o crimă!
Dacă vă uitați la fotografiile
realizate de Poliția de Tranzit din New Jersey
și de Biroul Legistului din New Jersey...
o să vedeți că, în punctul în care trenul și trupul lui Tiffany
au intrat în contact,
există o baltă mare de sânge.
Adică trupul putea să fi zăcut acolo...
UN LICHID ÎNCHIS ÎN PUNCTUL DE IMPACT INIȚIAL.
...și sângera înainte ca trenul să-l lovească.
N-au testat nimic.
Au spus că au destule probe pentru a concluziona că a fost sinucidere,
fără să facă teste.
Deci nu s-a stabilit niciodată
dacă era într-adevăr sângele lui Tiffany pe șine.
Legistul spune în acest raport,
referindu-se la brațele și picioarele lui Tiffany,
că au fost tăiate de pe trunchi.
Cuvântul „tăiate” se află în raport.
Nu smulse, ci tăiate.
MEMBRE INFERIOARE TĂIATE ȘI SEPARATE
Asta îmi spune
că există o teorie viabilă
că ea a fost rănită înainte ca trupul să fie pus pe șine.
Brațele erau așezate în afară,
iar picioarele atârnau peste cealaltă șină.
Picioarele și mâinile erau intacte.
Ce vă spune asta?
Nu stătea în picioare pe șine când a fost lovită de tren.
Era întinsă pe jos.
Au fost tăiate.
Cred că cineva a pus-o pe șine
și a sângerat acolo.
Văzând locul,
sigur a fost ucisă și pusă pe șinele acelea.
N-am nicio îndoială.
A fost pusă pe șinele alea. Așa au scăpat de ea.
Și vinovatul umblă liber.
Umblă liber.
Numele meu e Chuck Atkinson. Sunt detectiv particular.
DETECTIV PARTICULAR
Am lucrat la poliția din New Jersey 26 de ani.
Am fost detectiv 17 ani.
Lucrez pentru Paul D'Amato de la începutul lui 2008.
SE CAUTĂ: ADEVĂRUL DESPRE TIFFANY VALIANTE 20.000$ RECOMPENSĂ
Paul și familia au decis să înființeze o linie telefonică
și căutau orice fel de indicii anonime.
Și am primit un telefon de la angajatul unui magazin mic,
care a auzit trei angajați ai magazinului
vorbind despre cazul Valiante.
Îmi amintesc clar
că asistentul meu juridic mi-a spus: „E un domn
care are informații despre moartea lui Tiffany.”
LUNI, 7 NOIEMBRIE 2016
Sergentul Rosell vine imediat. Putem începe.
Iar acel ins a fost interogat sub jurământ.
Exhaustiv.
Am citit despre asta în ziar.
Am auzit despre caz. Copiii vorbeau despre el la serviciu.
I-a spus polițistului
ce a auzit.
Primisem informații de la unii care lucrează pentru mine.
Spuneau o poveste cum că ar fi fost crimă.
Cei trei subiecți pe care i-a auzit vorbind
nu aveau nicio legătură cu această crimă.
Relatau doar ceva ce auziseră.
Unul dintre subiecți a fost la petrecerea unchiului,
la care Tiffany era în seara aceea,
și a văzut-o pe Tiffany la petrecere.
S-au făcut referiri la o ceartă.
Cearta a continuat, iar Tiffany a plecat.
Mi-au spus că a fost luată cu mașina de cineva.
O știau pe Tiffany.
Două femei și un bărbat au luat-o pe Tiffany cu un vehicul
și au dus-o undeva lângă șinele de tren.
Au dezbrăcat-o, i-au ținut arma la tâmplă și au umilit-o.
- Vă spun chestii auzite de la terți. - Da.
- Vă spun ce mi s-a spus. - Bine.
Procurorul i-a interogat pe cei trei inși
care au fost auziți vorbind la magazin.
În legătură cu posibila crimă, ai auzit ceva despre asta?
Cum s-a petrecut și din ce motiv?
Nu. Nu știu.
Ai mai auzit și alte zvonuri?
- Nu am auzit nimic. - Nimic.
Nu.
Se zvonește că știai multe despre ce s-a întâmplat.
Sincer, sună complet absurd.
Toți cei trei martori au negat că au spus ceva
în sensul celor auzite de angajatul magazinului.
Din noaptea aceea, ați mai auzit ceva despre asta?
Nu, doar...
Doar că a fost... sinucidere.
Deci n-a fost nicio...
Nu s-a zis nicio clipă
că ar fi fost altceva decât sinucidere?
Nu.
În rapoartele de interogare a unor oameni care o cunoșteau pe Tiffany,
unii au spus că era tristă, că era deprimată.
Nu cred că era foarte fericită.
Adică...
Nu cred că îți dădeai seama, dacă nu erai apropiat de ea.
- Fiindcă... - Sigur.
...era mereu foarte fericită și...
Dacă o cunoșteai cu adevărat,
era pur și simplu... Nu știu.
Am senzația că simțea că nu se poate integra.
Ți-a mai spus vreodată ceva despre...
pe lângă că ai observat că nu e fericită,
se gândea să-și facă rău?
Nu.
PRIETENII LUI TIFFANY, NEW JERSEY TRANSIT
ȘI PROCURATURA DISTRICTULUI ATLANTIC
AU REFUZAT SĂ FIE INTERVIEVAȚI.
NOUL LEGIST DIN NEW JERSEY A ANALIZAT CAZUL LUI TIFFANY ÎN 2018.
VERDICTUL DE SINUCIDERE A FOST MENȚINUT.
Cum a ajuns Tiffany de acasă
până la locul în care corpul ei a intrat în contact cu trenul?
A mers pe jos?
A luat-o cineva și a dus-o acolo?
Oare moartea ei a fost un accident?
Sau a fost un act criminal?
Există oameni chiar în clipa aceasta
care știu ce s-a întâmplat.
Și îi implor să vină
să ajute familia asta.
ÎN MEMORIA LUI TIFFANY VALIANTE
Înainte să meargă la facultate,
i-am promis fetei mele că îi fac un teren de volei.
Iar după ce Tiffany a murit, am zis:
„I-am promis.” Așa că l-am construit.
Tiffany aștepta să meargă la facultate și să joace volei.
Dar cineva i-a luat asta și nu e corect.
Avem nevoie de dreptate.
TIFFANY, TE IUBIM FOARTE MULT
Dacă e greu în fiecare zi?
Sigur. În fiecare zi e o corvoadă să mă trezesc.
Și să adorm.
Dar asta trebuie să fac până aflu cine i-a făcut asta copilului nostru.
Ăsta e un dulap cu amintiri frumoase despre Tiffany.
Și
prietenii și rudele au adus obiecte
în memoria lui Tiffany, ca să le pună în dulapul ei.
Brățara lui Tiffany e aici.
O purta în seara în care a murit.
Așa că am purtat-o mult timp.
Tiffany e aici, în urna din lemn masiv.
E o cutie de rugăciuni. Mă rog în fiecare seară.
Apoi pun un mesaj acolo.
„Pentru dreptate pentru Tiffany
și sper că cei care i-au făcut asta își vor face apariția.”
Te iubesc, Tiffy.
DACĂ AVEȚI INFORMAȚII DESPRE ACEST CAZ,
CONTACTAȚI BIROUL LUI PAUL D'AMATO LA 1-609-926-3300
SAU TRIMITEȚI UN PONT PE UNSOLVED.COM.
Subtitrarea: Daniela Vereș